*Tämä artikkeli käsittelee vuonna 1994 syntynyttä jääkiekkopuolustaja Mikko Lehtosta. Muista samannimisistä henkilöistä katso Mikko Lehtonen.*

**Mikko Kasper Lehtonen** (s. 16. tammikuuta 1994 Turku) on suomalainen jääkiekkopuolustaja, joka pelaa Sveitsin National Leaguen ZSC Lionsissa. Hän on pelannut aiemmin myös kaudella 2020–2021 yhteensä 26 NHL-ottelua Toronto Maple Leafsissa ja Columbus Blue Jacketsissa tehden kuusi syöttöpistettä. Lehtosta on yleisesti verrattu pelityyliltään Nicklas Lidströmiin, jota hän on myös itse kertonut seuranneensa. Lehtonen on olympiavoittaja ja kaksinkertainen maailmanmestari.

Ura
---

### Seuraura

#### Juniorivuodet ja ensimmäiset kaudet miesten peleissä

Lehtonen on Kiekko-67:n kasvatti, mutta siirtyi myöhemmin juniorina Turun Palloseuraan. Hän oli kaudella 2009–2010 joukkueensa tehokkain puolustaja sekä C-nuorten SM-karsinnoissa tehoilla 4+7=11 että C-nuorten SM-sarjan runkosarjassa tehoilla 5+16=21, kuten myös kaudella 2010–2011 B-nuorten SM-sarjan runkosarjassa tehoilla 8+15=23. Lehtonen voitti B-nuorten SM-hopeaa keväällä 2011. Hän pelasi kauden aikana myös TPS:n A-nuorissa.

Kaudeksi 2011–2012 Lehtonen nostettiin kolmivuotisella sopimuksella TPS:n SM-liigarinkiin. Hän pelasi kauden aikana 12 SM-liigaottelua jääden ilman tehopisteitä ja edusti TPS:n miesten joukkuetta myös kahden ottelun verran European Trophy -turnauksessa. Lehtonen pelasi ensimmäisen SM-liigaottelunsa vain 17-vuotiaana 28. lokakuuta 2011 vieraissa JYPiä vastaan, jolloin hän sai jääaikaa 15.58 minuuttia. Suurimman osan kaudestaan Lehtonen pelasi kuitenkin TPS:n A-nuorissa, jonka toiseksi tehokkain puolustaja hän oli Niklas Frimanin jälkeen tehoilla 8+19=27. Lehtonen sijoittui A-nuorten SM-liigan puolustajien pistepörssissä kymmenenneksi. Hänet palkittiin sarjan tammikuun 2012 nuorena pelaajana. Lehtonen vahvisti myös TPS:n B-nuoria keväällä 2012, jolloin joukkue voitti SM-pronssia.

Kaudella 2012–2013 Lehtonen pelasi TPS:n liigajoukkueessa 13 runkosarja- ja kahdeksan European Trophy -ottelua tehden yhden syöttöpisteen. Hän pelasi kautensa lähinnä seuran A-nuorissa, joiden tehokkain puolustaja Lehtonen oli tehoilla 6+23=29. Hän sijoittui A-nuorten SM-liigan puolustajien pistepörssissä viidenneksi. Kaudeksi 2013–2014 TPS lainasi Lehtosen Mestis-joukkue TUTO Hockeyn riveihin. Hänen ensimmäinen kokonainen kautensa miesten sarjoissa toi 46 runkosarjaottelussa tehot 5+13=18 sekä 12 playoff-ottelussa tehot 1+7=8. Lehtonen voitti kauden päätteeksi Mestis-pronssia ja hänet valittiin sarjan toiseen tähdistökentälliseen. Tammikuussa 2014 Lehtonen teki vuoden mittaisen jatkosopimuksen TPS:n kanssa. Kauden 2014–2015 hän aloitti TPS:ssä, jossa Lehtonen pelasi loukkaantumisten myötä myös paljon vakiokokoonpanossa. Hän pelasi joukkueessa kauden aikana kaikkiaan 37 runkosarjaottelua tehden kaksi syöttöpistettä. Helmikuussa 2015 Lehtonen kiinnitettiin taas loppukaudeksi lainalle TUTOon.

#### Siirtyminen KooKoohon ja läpimurto SM-liigassa

Kaudeksi 2015–2016 Lehtonen siirtyi kaksivuotisella sopimuksella SM-liigan nousijajoukkue KooKoohon. Hän teki liigauransa avausmaalin runkosarjan avauskierroksella 11. syyskuuta 2015 ylivoimalla vieraissa Saimaan Palloa vastaan. Lehtosen osuma oli myös KooKoon ensimmäinen maali SM-liigatasolla 25 vuoteen. Matti Hana valitsi hänet ottelun Alumnien tähtien kakkostähdeksi. Lehtonen teki lopulta läpimurtonsa SM-liigassa tehtyään kauden kaikissa 60 runkosarjaottelussa tehot 12+10=22. Hän sijoittui SM-liigan puolustajien maalipörssissä toiseksi edellään vain Pelicansin Juha Leimu. Kaudella 2016–2017 Lehtonen oli KooKoon toiseksi paras pistemies ja tehokkain puolustaja tehoilla 6+19=25, kunnes SM-liigan siirtorajan kynnyksellä, helmikuussa 2017 hän siirtyi loppukaudeksi Ruotsin SHL-liigan HV71:een. Lehtonen voitti kauden päätteeksi Ruotsin-mestaruuden.

#### Tappara ja paluu Ruotsiin

Lehtonen siirtyi kaudeksi 2017–2018 kaksivuotisella sopimuksella Tapparaan. Hän oli joukkueen kolmanneksi paras pistemies ja tehokkain puolustaja tehoilla 12+17=29. Lehtonen voitti kauden päätteeksi SM-hopeaa. Toukokuussa 2018 hänen sopimuksensa Tapparan kanssa purettiin yhteisymmärryksessä ja Lehtosen tiedotettiin palaavan samalla kaudeksi 2018–2019 vuoden mittaisella sopimuksella SHL-joukkue HV71:een. Hän oli joukkueen tehokkain puolustaja tehoilla 5+19=24.

#### KHL-sopimus Jokereihin

Huhtikuussa 2019 Lehtonen solmi kaksivuotisen sopimuksen KHL-seura Jokereiden kanssa. Hän oli kaudella 2019–2020 pelipaikastaan huolimatta joukkueen paras pistemies ja syöttäjä tehoilla 17+32=49, joilla Lehtonen voitti koko liigan puolustajien piste-, maali- ja syöttöpörssin sekä palkittiin näin ollen KHL:n tehokkaimpana puolustajana. 3. helmikuuta 2020 vierasottelussa Dinamo Riikaa vastaan hän teki kauden 43. tehopisteensä, jolla Lehtonen rikkoi Jokereiden seurahistorian puolustajien yhden kauden piste-ennätyksen, joka oli joukkueessa tuolloin SM-liigaa pelanneen Mika Strömbergin (11+31=42) hallussa kaudelta 1996–1997. Hän jäi myös vain yhden tehopisteen päähän sen aikaisen KHL:n suomalaisten yhden kauden piste-ennätyksestä, joka oli Esa Pirneksen (22+28=50) hallussa liigan avauskaudelta 2008–2009. Lehtonen voitti myös Jokereiden sisäisen tehotilaston lukemalla +26. Hänet valittiin sekä KHL:n marras-, joulu- että tammikuun kuukauden parhaaksi puolustajaksi. Ennen Lehtosta kukaan puolustaja ei ole saanut titteliä kolmena kuukautena peräkkäin. Hänet valittiin myös kahdesti liigan viikon parhaaksi puolustajaksi. Lehtonen pelasi kauden aikana myös KHL:n tähdistöottelussa tammikuussa.

#### NHL-tulokassopimus Toronto Maple Leafsiin

Toukokuussa 2020 Jokerit ja Lehtonen purkivat sopimuksensa yhteisymmärryksessä, kun Lehtoselle avautui mahdollisuus siirtyä NHL:ään. Muutamaa päivää myöhemmin NHL-varaamaton Lehtonen teki vuoden mittaisen tulokassopimuksen Toronto Maple Leafsin kanssa. Elokuussa seura kuitenkin lainasi hänet alkukaudeksi 2020–2021 takaisin Jokereiden KHL-joukkueeseen, kunnes NHL:n harjoitusleirit käynnistyvät. Lehtonen valittiin lokakuussa KHL:n viikon puolustajaksi. Marraskuun 2020 lopulla hänen lainasopimuksensa purettiin, kun Lehtonen päätti matkustaa Kanadaan valmistautumaan NHL-kauteen.

Tammikuun 2021 harjoitusleirin päätteeksi Lehtonen otti paikan Toronto Maple Leafsin NHL-vahvuudesta. Hän teki NHL-debyyttinsä kauden 2020–2021 neljännellä kierroksella 18. tammikuuta 2021 Winnipeg Jetsia vastaan. Lehtonen merkittiin joukkueensa seitsemänneksi puolustajaksi. Hän sai ottelussa jääaikaa 6.41 minuuttia, josta 33 sekuntia myös ylivoima-aikaa. Lehtonen pelasi alkukaudella varsin pienellä peliajalla yhdeksän ottelua tehden kolme syöttöpistettä. Hän vietti osan otteluistaan myös katsomossa, kunnes 12. maaliskuuta 2021 Maple Leafs kauppasi Lehtosen Columbus Blue Jacketsiin vaihdossa maanmieheensä, maalivahti Veini Vehviläiseen. Hän pelasi siellä loppukaudella 17 runkosarjaottelua tehden kolme syöttöpistettä.

#### Yksisuuntainen jatkosopimus Columbus Blue Jacketsiin

Heinäkuussa 2021 Lehtonen teki Blue Jacketsin kanssa vuoden mittaisen, yksisuuntaisen ja 900 000 dollarin arvoisen jatkosopimuksen. Syksyn harjoitusleirin päätteeksi seura asetti hänet kuitenkin siirtolistalle. Koska mikään toinen NHL-seura ei napannut Lehtosta vuorokauden kuluessa, Blue Jackets lähetti hänet AHL-joukkue Cleveland Monstersiin. Lehtonen ei kuitenkaan suostunut siirtymään farmiin, joten Blue Jackets asetti hänet ehdottomalle siirtolistalle. Vuorokautta myöhemmin seura purki Lehtosen sopimuksen.

#### Pitkä sopimus SKA Pietariin ja sopimuksen purku

Viisi päivää NHL-sopimuksensa purun jälkeen Jokerit kauppasi Lehtosen KHL-oikeudet SKA Pietariin, jolta Jokerit saa tiedotteensa mukaan merkittävän taloudellisen korvauksen sekä yhdysvaltalaispuolustaja Brennan Menellin oikeudet. Samana päivänä Lehtosen vahvistettiin siirtyvän SKA:han peräti nelivuotisella sopimuksella. Marraskuussa 2021 hän joutui yli kuukaudeksi sivuun Karjala-turnauksessa tulleen loukkaantumisen vuoksi.

Helmikuussa 2022 Venäjän hyökättyä Ukrainaan moni KHL:n ulkomaalaispelaaja jätti liigan mahdollisimman pian, eikä osallistunut pudotuspeleihin. Lehtonen kuitenkin pelasi SKA:ssa kauden loppuun. Hänet valittiin kauden päätteeksi Suomen MM-leiriryhmään, mikä herätti myös kriittistä keskustelua Suomessa, koska Lehtosen ratkaisu jatkaa KHL-kauttaan tulkittiin myös Venäjän sotatoimet hyväksyvänä arvovalintana. Hänen sopimuksensa purettiin lopulta Lehtosen omasta aloitteesta ja se päättyi 30. huhtikuuta. Sopimuksen päätyttyä toukokuussa hän kertoi *Iltalehdelle* tuomitsevansa Venäjän hyökkäyksen täysin ja haluavansa lähteä SKA:sta välittömästi. Samassa haastattelussa Lehtosen agentti Mika Rautakallio kertoi, että osapuolet pääsivät yhteisymmärrykseen siitä, että Lehtonen pelaa kauden loppuun SKA:ssa, niin hänen sopimuksensa puretaan. Rautakallion mukaan sopimuksen välittömästä purkamisesta olisi seurannut massiivinen purkusakko.

#### Siirtyminen Sveitsiin

Kaudeksi 2022–2023 Lehtonen siirtyi kaksivuotisella sopimuksella Sveitsin National Leaguen ZSC Lionsiin. Hän oli seitsemällä osumallaan joukkueen eniten maaleja tehnyt puolustaja Dean Kukanin kanssa. Lehtonen teki runkosarjassa kaikkiaan 30 tehopistettä, joilla hän jakoi liigan puolustajien pistepörssin kahdeksannen sijan Rapperswil-Jona Lakersin Maxim Noreaun ja EHC Klotenin Lucas Ekeståhl Jonssonin kanssa. Mestarien liigassa Lehtonen voitti ZSC:n sisäisen syöttöpörssin kuudella syöttöpisteellään ja sisäisen tehotilaston lukemalla +10.

Lokakuussa 2023 Lehtosen sopimusta ZSC Lionsin kanssa jatkettiin kahdella vuodella kevääseen 2026 saakka.

### Maajoukkueura

Lehtonen edusti Suomea Pyeongchangin olympiakisoissa 2018 ja Pekingin olympiakisoissa 2022. Hän jakoi koko Pekingin olympialaisten puolustajien tehotilaston voiton joukkuetoverinsa Juuso Hietasen ja Kanadan Jason Demersin kanssa lukemalla +7. Puolivälieräottelussa Sveitsiä vastaan Lehtonen teki Suomen 5–1-voittoon päättyneen ottelun voittomaalin, joka ratkaisi joukkueelle välieräpaikan. Suomen turnaus päättyi lopulta olympiakultaan. Lehtonen valittiin turnauksen tähdistökentälliseen. Hänestä tuli kaikkien aikojen ensimmäinen suomalaispelaaja, joka on voittanut sekä olympiakullan, maailmanmestaruuden että alle 20-vuotiaiden maailmanmestaruuden. Saavutukseen on yltänyt aiemmin 37 pelaajaa, joista kaikki ovat kanadalaisia ja venäläisiä.

Lehtonen pelasi myös MM-kilpailuissa vuosina 2017, 2019, 2022 ja 2023. Vuoden 2019 turnauksessa hän toimi joukkueensa varakapteenina. Lehtonen voitti maailmanmestaruuden ja hänet valittiin myös turnauksen tähdistökentälliseen. Vuoden 2022 turnauksessa Lehtonen oli pelipaikastaan huolimatta Suomen paras pistemies ja syöttäjä tehoilla 2+10=12, joilla hän voitti koko turnauksen puolustajien piste- ja syöttöpörssin. Puolivälieräottelussa Slovakiaa vastaan Lehtonen sai kakkossyöttöpisteen Sakari Mannisen tekemään maaliin, joka jäi Suomen 4–2-voittoon päättyneen ottelun voittomaaliksi, joka ratkaisi joukkueelle välieräpaikan. Suomen turnaus päättyi lopulta maailmanmestaruuteen. Lehtonen valittiin turnauksen parhaaksi puolustajaksi ja tähdistökentälliseen. Valmentajat valitsivat hänet joukkueensa turnauksen yhdeksi kolmesta parhaasta pelaajasta. Lehtonen valittiin myös Ruotsia vastaan pelatun alkulohkon ottelun päätteeksi Suomen ottelun parhaaksi pelaajaksi.

Yhteensä Lehtonen on pelannut 93 A-maaottelua tehopistein 13+44=57. Hän teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan. Lehtonen merkittiin Suomen kakkospuolustajapariin Tommi Kivistön viereen. Hän putosi lopulta viimeisten joukossa vuoden 2016 lopullisesta MM-kisajoukkueesta. Lehtosen ensimmäinen A-maajoukkuemaali syntyi vuoden 2017 MM-kilpailujen alkulohkon ottelussa 7. toukokuuta 2017 Pariisissa turnauksen isäntäjoukkue Ranskaa vastaan. Hänet palkittiin ottelun päätteeksi joukkueensa ottelun parhaana pelaajana. Vuoden 2022 Karjala-turnauksessa Lehtonen toimi Suomen kapteenina Tšekkiä vastaan pelatussa ottelussa, kun Marko Anttila oli sivussa.

Lehtonen pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Hän pelasi alle 18-vuotiaiden MM-kilpailuissa vuonna 2012 ja Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla ja World U-17 Hockey Challengessa vuonna 2011. Yhteensä Lehtonen on pelannut 35 nuorten ja 39 poikien maaottelua.

Muuta
-----

Lehtonen asui lapsuutensa ja nuoruutensa Ruskon kunnassa ja kävi ala-asteen Ruskon Kirkonkylän koulussa ja yläasteen Ruskon Maunun koulussa.

Lehtonen valmistui ylioppilaaksi Kerttulin lukiosta keväällä 2014. Hänen pikkuveljensä Matias pelaa hyökkääjänä Ranskan Ligue Magnusin HC Amiens Sommessa.

Vuonna 2019 Mikko Lehtonen kutsuttiin Linnan juhliin.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | TPS | A-SM | 12 | 1 | 5 | 6 | 2 | – | – | – | – | – |
| 2011–2012 | TPS | A-SM | 39 | 8 | 19 | 27 | 24 | – | – | – | – | – |  |  |  |  |  |  | U18 | 7 | 0 | 1 | 1 | 0 |
|  | TPS | SM-liiga | 12 | 0 | 0 | 0 | 2 | – | – | – | – | – |
| 2012–2013 | TPS | A-SM | 39 | 6 | 23 | 29 | 30 | 9 | 1 | 1 | 2 | 16 |
|  | TPS | SM-liiga | 13 | 0 | 1 | 1 | 2 | – | – | – | – | – |
| 2013–2014 | TUTO Hockey | Mestis | 46 | 5 | 13 | 18 | 14 | 12 | 1 | 7 | 8 | 20 | Kakkostähdistö |  |  |  |  |  | JMM | 7 | 0 | 1 | 1 | 4 |
| 2014–2015 | TPS | SM-liiga | 37 | 0 | 2 | 2 | 8 | – | – | – | – | – |
|  | TUTO Hockey | Mestis | 19 | 0 | 9 | 9 | 4 | 15 | 3 | 6 | 9 | 8 |
| 2015–2016 | KooKoo | SM-liiga | 60 | 12 | 10 | 22 | 16 | – | – | – | – | – |
| 2016–2017 | KooKoo | SM-liiga | 43 | 6 | 19 | 25 | 20 | – | – | – | – | – |  |  |  |  |  |  | MM | 10 | 2 | 0 | 2 | 0 |
|  | HV71 | SHL | 9 | 0 | 0 | 0 | 0 | 16 | 0 | 4 | 4 | 4 | Le Mat-pokalen |
| 2017–2018 | Tappara | SM-liiga | 55 | 12 | 17 | 29 | 24 | 16 | 1 | 3 | 4 | 10 |  |  |  |  |  |  | OK | 1 | 0 | 0 | 0 | 0 |
| 2018–2019 | HV71 | SHL | 52 | 5 | 19 | 24 | 30 | 9 | 1 | 4 | 5 | 6 |  |  |  |  |  |  | MM | 10 | 1 | 6 | 7 | 0 | Ykköstähdistö |
| 2019–2020 | Jokerit | KHL | 60 | 17 | 32 | 49 | 20 | 6 | 1 | 3 | 4 | 12 |
| 2020–2021 | Jokerit | KHL | 17 | 8 | 9 | 17 | 6 | – | – | – | – | – |
|  | Toronto Maple Leafs | NHL | 9 | 0 | 3 | 3 | 4 | – | – | – | – | – |
|  | Columbus Blue Jackets | NHL | 17 | 0 | 3 | 3 | 4 | – | – | – | – | – |
| 2021–2022 | SKA Pietari | KHL | 15 | 1 | 7 | 8 | 2 | 15 | 1 | 6 | 7 | 2 |  |  |  |  |  |  | OK | 6 | 1 | 3 | 4 | 4 | Ykköstähdistö |
|  |  |  |  |  |  |  |  |  |  |  |  |  |  |  |  |  |  |  | MM | 10 | 2 | 10 | 12 | 2 | Ykköstähdistö |
| 2022–2023 | ZSC Lions | NL | 52 | 7 | 23 | 30 | 24 | 9 | 2 | 3 | 5 | 0 |  |  |  |  |  |  | MM | 8 | 2 | 3 | 5 | 0 |
| 1 kausi | yhteensä | NHL | 26 | 0 | 6 | 6 | 8 | – | – | – | – | – |
| 6 kautta | yhteensä | SM-liiga | 220 | 30 | 49 | 79 | 72 | 16 | 1 | 3 | 4 | 10 |
| 3 kautta | yhteensä | KHL | 92 | 26 | 48 | 74 | 28 | 21 | 2 | 9 | 11 | 14 |
| 2 kautta | yhteensä | SHL | 61 | 5 | 19 | 24 | 30 | 25 | 1 | 8 | 9 | 10 |
| 1 kausi | yhteensä | NL | 52 | 7 | 23 | 30 | 24 | 9 | 2 | 3 | 5 | 0 |
| 2 kautta | yhteensä | Mestis | 65 | 5 | 22 | 27 | 18 | 27 | 4 | 13 | 17 | 28 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Mikko Lehtonen**.
* Mikko Lehtonen The Internet Hockey Databasessa (englanniksi)
* Mikko Lehtonen Eurohockey-sivustolla (englanniksi)
* Mikko Lehtonen *Elite Prospects*. Everysport Media Group AB.  (englanniksi)

### Viitteet

1. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  Telia Company AB. Viitattu 2.6.2019.
2. ↑  Urheilukoulun varusmiesvalinnat on tehty *puolustusvoimat.fi*.  30.4.2014. Puolustusvoimat.  Arkistoitu 21.11.2015. Viitattu 21.11.2015.
3. ↑  Arkimies, Tuomas: Onko tässä Leijonien köyhän miehen Nicklas Lidström? "Ei kaukaa haettua" *is.fi*.  23.5.2019. Kosice:  Sanoma Media Finland Oy. Viitattu 27.5.2019.
4. 1 2 3 4 5 6 7 8 9 10 11 12  Mikko Lehtonen *Elite Prospects*. Everysport Media Group AB.  (englanniksi)
5. ↑  Elite Prospects - TPS U16 *eliteprospects.com*. Everysport Media Group AB. Viitattu 9.4.2019. (englanniksi)
6. ↑  Elite Prospects - TPS U18 *eliteprospects.com*. Everysport Media Group AB. Viitattu 9.4.2019. (englanniksi)
7. ↑  TPS tuo SM-liigaan kolmannen Mikko Lehtosen *yle.fi*.  28.10.2011. Yleisradio Oy. Viitattu 23.11.2020.
8. ↑  Tilastot - Liiga *liiga.fi*.  28.10.2011. Jääkiekon SM-liiga Oy. Viitattu 1.8.2012.
9. ↑  Elite Prospects - U20 SM-liiga Stats 2011-2012 *eliteprospects.com*. Everysport Media Group AB. Viitattu 9.4.2019. (englanniksi)
10. ↑  Elite Prospects - U20 SM-liiga Stats 2012-2013 *eliteprospects.com*. Everysport Media Group AB. Viitattu 9.4.2019. (englanniksi)
11. ↑  Kupittaalle roppakaupalla nuoria lupauksia *Jatkoaika.com*.  13.6.2013. Jatkoaika r.y. Viitattu 11.4.2015.
12. ↑  Mestis palkitsi kauden 2013-2014 onnistujat *Jatkoaika.com*.  29.4.2014. Jatkoaika r.y. Viitattu 11.4.2015.
13. ↑  TPS solmi jatkosopimuksia *Jatkoaika.com*.  14.1.2014. Jatkoaika r.y. Viitattu 11.4.2015.
14. ↑  Silvennoinen, Markku: Lehtonen vastasi huutoon *Jatkoaika.com*.  6.11.2014. Jatkoaika r.y. Viitattu 11.4.2015.
15. ↑  TUTO ja TPS vaihtoivat pelaajia *Jatkoaika.com*.  5.2.2015. Jatkoaika r.y. Viitattu 11.4.2015.
16. ↑  Mikko Lehtonen palaa TUTOn riveihin *tutohockey.fi*.  2.1.2015. TUTO Hockey Oy. Viitattu 31.3.2016.
17. ↑  KooKoo julkisti Liiga-joukkueensa rungon - Malinen siirtyy Kouvolaan *Jatkoaika.com*.  6.5.2015. Jatkoaika r.y. Viitattu 12.5.2015.
18. ↑  SaiPa kesytti sinnikkään KooKoon – liiganousija taipui vaikeimman kautta *is.fi*.  11.9.2015. Sanoma Media Finland Oy. Viitattu 20.12.2023.
19. ↑  Otteluseuranta *liiga.fi*.  11.9.2015. Jääkiekon SM-liiga Oy. Viitattu 5.8.2018.
20. ↑  Elite Prospects - Liiga Stats 2015-2016 *eliteprospects.com*. Everysport Media Group AB. Viitattu 9.4.2019. (englanniksi)
21. ↑  Elite Prospects - KooKoo *eliteprospects.com*. Everysport Media Group AB. Viitattu 9.4.2019. (englanniksi)
22. ↑  Lehtonen suuntaa Ruotsiin − HV71 uusi osoite *Jatkoaika.com*.  14.2.2017. Jatkoaika r.y. Viitattu 14.2.2017.
23. ↑  Tapparalla jalkeilla hurja joukkue ensi kaudeksi − puolustus kauttaaltaan maajoukkuetasoa *Jatkoaika.com*.  29.5.2017. Jatkoaika r.y. Viitattu 29.5.2017.
24. ↑  Elite Prospects - Tappara *eliteprospects.com*. Everysport Media Group AB. Viitattu 9.4.2019. (englanniksi)
25. ↑  Lehtinen, Lauri: Tähtipuolustaja jättää Tapparan kesken sopimuksen – palaa Ruotsiin *aamulehti.fi*.  20.5.2018. Alma Media Suomi Oy.  Arkistoitu 26.10.2018. Viitattu 21.5.2018.
26. ↑  Elite Prospects - HV71 *eliteprospects.com*. Everysport Media Group AB. Viitattu 9.4.2019. (englanniksi)
27. ↑  Jokerit vahvistuu maajoukkuepuolustaja Mikko Lehtosella *Jatkoaika.com*.  9.4.2019. Jatkoaika r.y. Viitattu 9.4.2019.
28. ↑  Silventoinen, Juho: KHL palkitsi parhaitaan – Mikko Lehtoselle odotettua kunniaa *Jatkoaika.com*.  18.5.2020. Jatkoaika r.y. Viitattu 19.5.2020.
29. ↑  Lahtinen, Miikka: Jokerit-tähti antaa huippunäyttöjä NHL:n suuntaan – rikkoi lähes 23 vuotta vanhan ennätyksen *suomikiekko.com*.  4.2.2020. Nordic Sport Media. Viitattu 4.5.2020.
30. ↑  Elite Prospects - KHL Stats All-time season *eliteprospects.com*. Everysport Media Group AB. Viitattu 4.5.2020. (englanniksi)
31. ↑  Elite Prospects - Jokerit *eliteprospects.com*. Everysport Media Group AB. Viitattu 4.5.2020. (englanniksi)
32. ↑  Lahtinen, Matias: Mikko Lehtoselle historiallinen tunnustus − valittiin KHL:n kuukauden puolustajaksi kolmannen kerran peräkkäin *Jatkoaika.com*.  1.2.2020. Jatkoaika r.y. Viitattu 4.5.2020.
33. ↑  Seppä, Lassi: Mikko Lehtonen lähtee Jokereista valloittamaan NHL-kaukaloita *Jatkoaika.com*.  1.5.2020. Jatkoaika r.y. Viitattu 4.5.2020.
34. ↑  Maple Leafs Sign Mikko Lehtonen *nhl.com/mapleleafs*.  4.5.2020. Toronto Maple Leafs. Viitattu 4.5.2020. (englanniksi)
35. ↑  Seppä, Lassi: Jokereiden tehopuolustaja Mikko Lehtonen siirtyy Toronto Maple Leafsiin *Jatkoaika.com*.  4.5.2020. Jatkoaika r.y. Viitattu 4.5.2020.
36. ↑  Oinonen, Juha: Tähtipuolustaja Mikko Lehtonen palaa lainasopimuksella Jokereihin – "Tämä on minulle paras mahdollinen paikka valmistautua NHL-kauteen" *Jatkoaika.com*.  1.8.2020. Jatkoaika r.y. Viitattu 3.8.2020.
37. ↑  Jokerien Mikko Lehtonen valittiin KHL-jääkiekon viime viikon parhaaksi puolustajaksi *is.fi*.  12.10.2020. Sanoma Media Finland Oy. Viitattu 23.11.2020.
38. ↑  Maple Leafs defender Mikko Lehtonen terminates contract with Jokerit *sportsnet.ca*.  20.11.2020. Rogers Media Inc. Viitattu 23.11.2020. (englanniksi)
39. ↑  Leppänen, Marko: Jokerien tähtipakin lainapesti ohi – Mikko Lehtonen matkustaa Kanadaan valmistautumaan NHL-kauteen *MTVuutiset.fi*.  20.11.2020. Telia Company AB. Viitattu 23.11.2020.
40. ↑  Karjalainen, Anssi: Patrik Laine sivuun Winnipeg Jetsin kokoonpanosta – vamma piinaa suomalaistähteä *iltalehti.fi*.  18.1.2021. Alma Media Suomi Oy. Viitattu 19.1.2021.
41. ↑  Winnipeg Jets - Toronto Maple Leafs - January 18th, 2021 *NHL.com*.  18.1.2021. National Hockey League. Viitattu 19.1.2021. (englanniksi)
42. ↑  Teiskonlahti, Kirsi: Järjetöntä! Ylistetty suomalaistulokas heivattiin jälleen katsomoon NHL:ssä *suomikiekko.com*.  11.2.2021. Nordic Sport Media. Viitattu 13.3.2021.
43. ↑  CBJ acquire D Lehtonen from TOR in exchange for G Vehvilainen *nhl.com/bluejackets*.  12.3.2021. Columbus Blue Jackets. Viitattu 13.3.2021. (englanniksi)
44. ↑  Teiskonlahti, Kirsi: Nyt jysähti siirtomarkkinoilla! Kekäläinen hankki Torontossa pienelle peliajalle jääneen Mikko Lehtosen ja luopui Veini Vehviläisestä *yle.fi*.  12.3.2021. Yleisradio Oy. Viitattu 13.3.2021.
45. ↑  Columbus Blue Jackets sign Mikko Lehtonen to one-year contract *nhl.com/bluejackets*.  30.7.2021. Columbus Blue Jackets. Viitattu 10.8.2021. (englanniksi)
46. ↑  Savonen, Ilari: Mikko Lehtosen NHL-uran jatkolle selkoa – Jarmo Kekäläinen tehtaili sopimuksen *MTVuutiset.fi*.  30.7.2021. Telia Company AB. Viitattu 10.8.2021. (englanniksi)
47. ↑  CBJ trim roster by seven players *nhl.com/bluejackets*.  10.10.2021. Columbus Blue Jackets. Viitattu 13.10.2021. (englanniksi)
48. ↑  CBJ suspend D Mikko Lehtonen, place him on unconditional waivers *nhl.com/bluejackets*.  12.10.2021. Columbus Blue Jackets. Viitattu 13.10.2021. (englanniksi)
49. ↑  Perälä, Joni: Blue Jackets purkaa Mikko Lehtosen sopimuksen – ei suostunut pelaamaan AHL:ssä *Jatkoaika.com*.  12.10.2021. Jatkoaika r.y. Viitattu 13.10.2021.
50. ↑  Jokerit päästi tähtipuolustaja Mikko Lehtosen SKA:han – näin Jari Kurri vastaa tunteita kuumentaneisiin kysymyksiin podcastissa *is.fi*.  17.10.2021. Sanoma Media Finland Oy. Viitattu 23.12.2023.
51. ↑  Isokoski, Riku: Mikko Lehtonen palaa KHL:ään – suomalaistähti teki pitkän sopimuksen Pietarin SKA:n kanssa *Jatkoaika.com*.  17.10.2021. Jatkoaika r.y. Viitattu 17.10.2021.
52. ↑  Jalonen, Pekka: Leijonien tähti pitkälle sairauslomalle *iltalehti.fi*.  16.11.2021. Alma Media Suomi Oy. Viitattu 13.11.2022.
53. ↑  Oinonen, Juha: SKA:ssa Venäjän propagandaa edistänyt Mikko Lehtonen ei suinkaan ole ainoa pahis − Jääkiekkoliitto on ennenkin selitellyt ja ummistanut silmänsä *Jatkoaika.com*.  25.4.2022. Jatkoaika r.y. Viitattu 13.11.2022.
54. ↑  Kunnari, Timo: Mikko Lehtonen repi jättimäisen KHL-sopimuksensa – puhuu nyt ensi kertaa kevään tapahtumista: "Se mitä Venäjä tekee Ukrainassa on järkyttävää" *iltalehti.fi*.  1.5.2022. Alma Media Suomi Oy. Viitattu 13.11.2022.
55. ↑  Lindeman, Tero: Mikko Lehtonen siirtyy sveitsiläiseen ZSC Lionsiin *Jatkoaika.com*.  11.5.2022. Jatkoaika r.y. Viitattu 13.11.2022.
56. ↑  Elite Prospects - NL Stats 2022-2023 *eliteprospects.com*. Everysport Media Group AB. Viitattu 20.12.2023. (englanniksi)
57. ↑  Elite Prospects - ZSC Lions *eliteprospects.com*. Everysport Media Group AB. Viitattu 20.12.2023. (englanniksi)
58. ↑  Huikuri, Samuli: Mikko Lehtonen jatkaa Zürichin leijonana seuraavat kaksi kautta *Jatkoaika.com*.  23.10.2023. Jatkoaika r.y. Viitattu 20.12.2023.
59. ↑  Elite Prospects - KHL Stats All-time season *eliteprospects.com*. Everysport Media Group AB. Viitattu 13.11.2022. (englanniksi)
60. ↑  GAME SUMMARY (pdf) *iihf.com*.  16.2.2022. IIHF. Viitattu 13.11.2022. (englanniksi)
61. ↑  Alatalo, Joni: Mikko Lehtonen ainoana suomalaisena historialliseen joukkoon – vastaavaan saavutukseen on pystynyt vain 37 muuta *is.fi*.  20.2.2022. Sanoma Media Finland Oy. Viitattu 13.11.2022.
62. ↑  Elite Prospects - Finland *eliteprospects.com*. Everysport Media Group AB. Viitattu 13.11.2022. (englanniksi)
63. ↑  GAME SUMMARY (pdf) *iihf.com*.  26.5.2022. IIHF. Viitattu 13.11.2022. (englanniksi)
64. ↑  BEST PLAYER OF THE GAME SELECTED BY THE TEAM (pdf) *iihf.com*.  29.5.2022. IIHF. Viitattu 13.11.2022. (englanniksi)
65. ↑  Tilanne 17.12.2023
66. ↑  Finland vs Slovakia - EHC - Euro Hockey Challenge - boxscore *pointstreak.com*.  7.4.2016. Pointstreak Sports Technologies Inc. Viitattu 28.4.2018.
67. ↑  KooKoon Lehtonen ja Malinen eivät mahtuneet MM-joukkueeseen — katso kovatasoinen nimilista tästä *kouvolansanomat.fi*.  1.5.2016. Kaakon Viestintä Oy.  Arkistoitu 2.5.2016. Viitattu 2.5.2016.
68. ↑  GAME SUMMARY (pdf) *stats.iihf.com*.  7.5.2017. IIHF. Viitattu 3.7.2013. (englanniksi)
69. ↑  BEST PLAYER OF THE GAME SELECTED BY THE TEAM (pdf) *statspdf.iihf.com*.  21.5.2017. IIHF.  Arkistoitu 17.10.2017. Viitattu 22.5.2017. (englanniksi)
70. ↑  Hanhikoski, Herkko: Mikko Lehtonen sai kapteenin kirjaimen kannettavakseen: "Suuri kunnia" *Jatkoaika.com*.  12.11.2022. Jatkoaika r.y. Viitattu 13.11.2022.
71. ↑  Pelaajat – L *tappara.fi*. Tamhockey Oy. Viitattu 28.5.2019.
72. ↑  Lounais-Suomesta ylioppilaaksi kirjoittaneet *ts.fi*.  16.5.2014. ts.fi. Viitattu 4.7.2020.
73. ↑  Matias Lehtonen *Elite Prospects*. Everysport Media Group AB.  (englanniksi)
74. ↑  MM-kapteenisto Anttila, Savinainen ja Lehtonen poikkeusjärjestelyin Linnan juhliin Jokerien vieraspelimatkalta *yle.fi*.  2.12.2019. Yleisradio Oy. Viitattu 4.5.2020.

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen

Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (**C**) |
12 Anttila |
13 Junttila |
18 Lepistö (**A**) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (**A**) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen